EGIBAR ARTOLA (EAJ, 2013-06-06):
Egun on guztioi.
Peio Urizar parlamentariak Jaurlaritzari interpelazioa egin ondoren eta Aburto sailburuak erantzun ondoren, gaur EH Bildu Taldeak dakarki Legebiltzar honetara eztabaidarako mozio bat. Interpelazio horren ondorio ez dela mozio bat eta garbi dago, bai interpelazioa gauzatu zen egunean eta ondorengotan berriz ere zerbait baldin badago auzitan dela bere garaian, 2010. urteko apirilaren 22an, indarrean jarri zen legearen ingurukoa.
Hau da, Legebiltzar honetan gehiengo baten eskutik, garai hartako gehiengo baten eskutik, festa bat, jai egun bat, legearen eskutik jarri zen, ezarri zen eta nik diot inposatu egin zen.
Eta nik uste dut eztabaida edo eztabaidaren mamia dela nola indargabetzen den, nola derogatzen den edo bertan behera uzten den lege hura.
Sailburuak berak zioen festa berri bat, jai egun berri bat jarri nahi baldin bada, horrek kontsensu bat eskatuko lukeela eta bide bat eta denbora bat. Guk lehenengoari eutsi nahi diogu eta horren ondorioz, lege proposamen bat dagoeneko ba erregistratu dugu Ganbara honetan, mahaiak...
...ondorioz, lege proposamen bat dagoenekoz erregistratu dugu Ganbara honetan, mahaiak kalifikatu du eta bere tramitea martxan dauka.
Lege proposamen horren helburua da –laburbilduta– bere garaian inposatu zena indargabetzea. Hau da, 2010. urteko apirilaren 21era bueltatzea, inposaketa harren bezperara bueltatzea eta hori izango da baita ere momentu honetan guk hemen defendituko duguna.
Ados egon gaitezke mozio horretan dagoen sentiduarekin, zergatik lehenengo lerroan esaten da "Jaurlaritzari eskatzen zaiola indargabetzea". Jaurlaritzak horretarako lege proposamen bat ekarri beharko luke Ganbara honetara, zergatik berez jai egunak, egutegiaren barruan jartzen diren jaiegunak normalean Gobernuak dekretu bidez egiten du.
Hemen salbuespen bat egon zen 2010. urtean eta izan zen Alderdi Popularrak bultzatuta, Ganbara honetatik bultzatuta lege proposamen bat aurrera atera nahian Alderdi Sozialistaren eta UPyD-ren babesa izan zuen.
Ez zuen Patxi López lehendakaria zen Gobernuak lege proiektu bat ekarri hona, baizik eta Ganbara bertatik sustatutako debate bat izan zen eta lege ekimen bat izan zen, guk horri aurre egiteko. Eta gauzak bere onera ekartzeko, errealitatera ekartzeko lege proposamen bat aurkezten dugu bere garaian gure ustez inposatu zen jai hura indargabetzeko.
Hori izango da gure asmoa, zeren pentsatzen dugu momentu honetan eta errespetu guztiarekin debatea momentu honetan ez dela erkidego autonomoan edo Euskal Herri osoari begira zein izan daitekeen egutegi horretan jaiegun egokiena, zeren badirudi ba Aburtok bere erantzunean galdetu ez balu eta zuk zein data jarriko zenuke, zergatik esaten du konsenso bat behar da horretarako eta ez da egin behar bere garaian Legebiltzar honek egin zuena.
Ba beno, hizpidea eman dizu eta euskararen inguruko azterketa bat eta alderdi politiko ezberdinak ditugun programen azterketa bat egin duzu.
Baina nik uste dut momentu honetan debatea ez dela zein jai egun jarri behar dugun legez Legebiltzar honen eskutik, baizik eta bere garaian gehiengo batzuen edo baten, gure ustez artifiziala zen gehiengoaren eskutik inposatu zen jaieguna indargabetzea.
Hori da eta zen gure asmoa, eta etorkizun hurbilean lege proposamen hori aintzakotzat hartzen den ala ez debatea sustatuko da Ganbara honetan eta atzera berriz parada izango dugu eztabaidarako, bakarren batek egun hauetan esan du gu atzea berriz, ez dakit, erromantizismoak bultzatuta edo, gizarteak bere lehentasunean ba lehentasun ez diren gaiak ekartzen ditugula Ganbara honetara.
Guretzako inposaketak indargabetzea ez da atzera begiratzea, aurrera begiratzea baizik eta horregatik aurkeztu dugu aurkeztu dugun lege proposamena, inposatu nahi izan zen eta zen data eguna hura indargabetzeko, bere onera ekartzeko debatea eta kasuan etorkizunean dataren bat jarri behar baldin bada guztion arteko kontsensuaren eskutik izatea.
Ez momentu jakin batean eta artifizialki eman zen gehiengo batzuen eskutik egin zen bezala.